-Կրթության որակի բարելավումն ու մատչելիության բարձրացումը համարելով մարզի գերակա խնդիրներից մեկը՝ մենք մարզի հանրակրթական ուսումնական հաստատություններում իրականացրել ենք շինվերանորոգման, ինչպես նաև ավելի քան 15 հազար երեխաների սննդի կազմակերպմանն ուղղված շուրջ 1․1 մլրդ դրամի ներդրում։ Նախադպրոցական կրթության որակի և մատչելիության բարձրացման նպատակով կիրականացվի նախադպրոցական հաստատությունների շենքային պայմանների բարելավում՝ միջազգային և տեղական դոնոր կազմակերպությունների, ինչպես նաև համայնքի բյուջեի մասնակի ներդրման հաշվին։